PMIndiaData/PMIndiaSum huggingface dataset:
પ્રધાનમંત્રી શ્રી નરેન્દ્ર મોદીએ યુનાઇટેડ રિપબ્લિક ઓફ તાન્ઝાનિઆના રાષ્ટ્રપતિ મહામહિમ ડૉ. જ્હોન પોમ્બે જોસેફ મગુફુલી સાથે ટેલીફોન પર ચર્ચા કરી

પ્રધાનમંત્રી શ્રી નરેન્દ્ર મોદીએ આજે યુનાઇટેડ રિપબ્લિક ઓફ તાન્ઝાનિઆના રાષ્ટ્રપતિ મહામહિમ ડૉ. જ્હોન પોમ્બે જોસેફ મગુફુલી સાથે ટેલીફોન પર ચર્ચા કરી હતી. પ્રધાનમંત્રીએ જુલાઇ 2016માં દાર-એ-સલામ ખાતેની પોતાની મુલાકાતના સ્મરણો ઉષ્માભેર તાજા કર્યા હતા અને ભારપૂર્વક જણાવ્યું હતું કે, તાન્ઝાનિયા સાથે પરંપરાગત મૈત્રીનું બંધન ભારત માટે ખૂબ જ મહત્વનું છે. તાન્ઝાનિયાની સરકાર અને લોકોની મહત્વાકાંક્ષાઓ તેમજ જરૂરિયાત પ્રમાણે તાન્ઝાનિયાની વિકાસની સફરમાં ભાગીદારી માટે ભારત પ્રતિબદ્ધ છે તે બાબતનો તેમણે પુનરોચ્ચાર કર્યો હતો. તાન્ઝાનિયામાં રહેતા ભારતીય નાગરિકોને કોવિડ-19 મહામારીની સ્થિતિમાં વતન પરત લાવવા માટે તાન્ઝાનિયાની સરકારે મદદ કરી તે બદલ પ્રધાનમંત્રીએ ડૉ. મગુફુલીનો આભાર વ્યક્ત કર્યો હતો. બંને નેતાઓએ એકંદરે દ્વિપક્ષીય સંબંધોની સમીક્ષા કરી હતી. બંને દેશો વચ્ચે વધતી વિકાસની ભાગીદારી, શૈક્ષણિક જોડાણો અને ભારત તેમજ તાન્ઝાનિયા વચ્ચે રોકાણના પ્રવાહો અંગે બંને નેતાઓ સંતોષ વ્યક્ત કર્યો હતો અને આ વલણોને હજુ પણ આગળ લઇ જવાની સંભાવનાઓ અંગે ચર્ચા કરી હતી. પ્રધાનમંત્રીએ આ વર્ષમાં તાન્ઝાનિયામાં આવી રહેલી રાષ્ટ્રપતિ અને સંસદીય ચૂંટણીઓ માટે મહમહિમ રાષ્ટ્રપતિ મગુફુલી અને તાન્ઝાનિયાના લોકોને પોતાના તરફથી ખૂબ શુભેચ્છાઓ પાઠવી હતી.
પ્રધાનમંત્રીએ મોઝામ્બિકના પ્રવાસ દરમિયાન ભોજન સમારંભ વેળાએ કરેલા વક્તવ્યનું મૂળ લખાણ (જુલાઈ 7, 2017)

મહામહિમ, રાષ્ટ્રપતિ ફિલિપ ન્યુસી સન્નારીઓ અને સજ્જનો, મહામહિમ, આપના લાગણીસભર શબ્દો મારા હ્રદયને સ્પર્શી ગયા છે. મોઝામ્બિક અને ભારત વચ્ચેના સંબંધોની તાકાત વિશેના આપના વિચારો માટે પણ આપનો આભાર. ઉષ્માભર્યા આવકાર અને ઉદાત્ત મહેમાનગતિ માટે હું આપનો, સરકારનો તેમજ મોઝામ્બિકના લોકોનો પણ આભાર માનું છું. મહામહિમ, આપણા દેશો વચ્ચેનો સંબંધ નવો નથી. ભારતીય મૂળના હજારો લોકોએ મોઝામ્બિકને તેમનું ઘર બનાવ્યું છે. મને જાણવા મળ્યું છે કે મોટા ભાગનો સિદ્દી સમુદાય, જે ભારતમાં ઘણા વિસ્તારોમાં વસે છે, તેમના પૂર્વજોના મૂળ મોઝામ્બિકમાં છે. આ સમુદાયો સૈકાઓ જૂના જોડાણોનો જીવંત પુરાવો છે, જેણે બંને દેશોના લોકો, તેમના વિચારો અને પરંપરાઓ તેમજ સંસ્કૃતિ અને વાણિજ્યને જોડ્યા છે. મહામહિમ, આપણા બંને દેશોએ સંસ્થાનવાદી શાસન હેઠળ સહન કર્યું છે. મોઝામ્બિકના કિસ્સામાં લડત ઘણી લાંબી હતી. સ્વતંત્ર ભારત, મોઝામ્બિકને સંસ્થાનવાદી શાસનમાંથી મુક્ત કરવાના અગ્રણી હિમાયતીઓમાંનું એક હતું. વર્ષ 1975માં મોઝામ્બિકને સ્વતંત્ર રાષ્ટ્રોની હરોળમાં જોઈને અમે ગર્વિત થયા હતા. અને, આજે, તાજેતરના દાયકાઓમાં વિશ્વની સૌથી ઝડપી વિકાસ પામતી અર્થવ્યવસ્થાઓમાં સ્થાન પામવા બદલ અમે મોઝામ્બિકને બિરદાવીએ છીએ. મહામહિમ, બંને વિકસતા દેશો હોવાથી આપણે સમાન પડકારોનો સામનો કરી રહ્યા છીએ. એટલે આપણો વિકાસ અને આર્થિક ભાગીદારી આપણા સંબંધોનો મહત્ત્વપૂર્ણ હિસ્સો છે. ખાસ કરીને વેપાર અને રોકાણ માટેના આપણા જોડાણો તાજેતરના વર્ષોમાં વધ્યા છે. અમે તેને હજુ વધુ મજબૂત બનાવવા માગીએ છીએ. એ માટે, ભારત તેના અનુભવો, ટેકનોલોજી, ક્ષમતા અને રાહત દરે ધિરાણો મોઝામ્બિકને તમારી પ્રાથમિકતાઓ મુજબ આપવા તૈયાર અને પ્રતિબદ્ધ છે. ગયા વર્ષે મોઝામ્બિકે 40મા સ્વતંત્રતા વર્ષની ઉજવણી કરી હતી અને આપણા રાજદ્વારી જોડાણોને પણ એટલો જ સમય થયો. આપણા દેશો વચ્ચે અગાઉ ક્યારેય ન થયેલી હોય એ સ્તરની વાતચીતો પણ થઈ. ઓગસ્ટ, 2015માં આપે કરેલી ભારતની સત્તાવાર મુલાકાત એનું ઉચ્ચ સ્તર હતું. ત્યાર બાદ, આપના પ્રધાનમંત્રીએ ઈન્ડિયા-આફ્રિકા ફોરમ સમિટના ત્રીજા સંમેલન દરમિયાન હાજરી આપીને અમને સન્માનિત કર્યા હતા. મહામહિમ, મને એ વાતની જાણ છે કે 34 વર્ષમાં મોઝામ્બિકની મુલાકાત લેનારો હું પ્રથમ ભારતીય પ્રધાનમંત્રી છું. આ ગાળો ક્યારેય આટલો લાંબો ન હોવો જોઈએ. અને, મને વિશ્વાસ છે કે ભવિષ્યમાં આવું નહીં થાય. મહામહિમ, સન્નારીઓ અને સજ્જનો, આ શબ્દો સાથે મારી સાથે શુભકામનાઓમાં જોડાવઃ • મહામહિમ રાષ્ટ્રપતિ ફિલિપ જાસિન્ટો ન્યુસીના સ્વાસ્થ્ય, ખુશી અને ક્ષેમકુશળ માટે; • મોઝામ્બિકના લોકોના કાયમી શાંતિ, પ્રગતિ અને સમૃદ્ધિ માટે; અને • ભારત અને મોઝામ્બિક વચ્ચે મિત્રતા અને સહકારના મજબૂત સંબંધ માટે.
પ્રધાનમંત્રીએ કોવિડ-19 વિરુદ્ધની લડતમાં સશસ્ત્ર દળઓની ભૂમિકા માટે પ્રશંસા કરી

પ્રધાનમંત્રી શ્રી નરેન્દ્ર મોદીએ કોવિડ-19 વિરુદ્ધ સશસ્ત્ર દળોની ભૂમિકા અંગે પ્રશંસા કરી હતી. સંરક્ષણ મંત્રી રાજનાથ સિંહના લેખ ‘અદ્રશ્ય શત્રુ સામે લડાઈ: કોવિડ-19ની બીજી લહેર સામે સંરક્ષણ મંત્રાલયની કામગીરી’નો ઉલ્લેખ કરીને પ્રધાનમંત્રીએ એક ટ્વીટમાં કહ્યું હતુંઃ ‘જલ’, ‘થલ’ અને ‘નભ’… આપણા સશસ્ત્ર દળોએ કોવિડ-19 વિરુદ્ધની લડતને મજબૂત કરવામાં કોઈ કચાશ બાકી રાખી નથી.’
પ્રધાનમંત્રીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; "ઉત્તરાખંડના મુખ્યમંત્રી તરીકે શપથ લેવા બદલ @pushkardhami જીને ખૂબ ખૂબ અભિનંદન. છેલ્લા 5 વર્ષમાં દેવભૂમિએ દરેક ક્ષેત્રે ઝડપી પ્રગતિ કરી છે. મને ખાતરી છે કે તમે અને તમારા બધા મંત્રીઓ જનતાની સાથે સાથે તેને વધુ વેગ આપશે, જન આકાંક્ષાઓ પ્રમાણે વિકાસનો એક નવો દાખલો સ્થાપિત કરશો"
પ્રધાનમંત્રીનો રાષ્ટ્રીય પંચાયતી રાજ દિને સંદેશ

પ્રધાનમંત્રી શ્રી નરેન્દ્ર મોદીએ સમગ્ર ભારતમાં પંચાયતી રાજ સંસ્થાઓ ના માધ્યમથી સખત પરિશ્રમ કરનારા વ્યક્તિગત સેવકોને સલામ કરી હતી. પ્રધાનમંત્રીએ તેમના સંદેશમાં કહ્યું કેઃ “રાષ્ટ્રીય પંચાયતી રાજ દિને હું સમગ્ર ભારતની પંચાયતી રાજ સંસ્થાઓ દ્વારા ભારે પરિશ્રમ કરનારા વ્યક્તિગત સેવકોને સલામ કરું છું. ગ્રામીણ ભારતમાં પંચાયતો લોકોની અપેક્ષાઓ પુરી કરવા માટેનો અસરકારક માર્ગ છે.તેઓ ભારતના પરિવર્તનમાં મહત્વપૂર્ણ ભૂમિકા નિભાવી રહી છે. સર્વવ્યાપી પ્રગતિ અને પાયાના સ્તરની ભાગીદારી દ્વારા અમારી સરકાર `ગ્રામ ઉદય સે ભારત ઉદય`ને વાસ્તવિકતામાં બદલવા પર કામ કરી રહી છે.
યુએન સેક્રેટરી જનરલે પીએમ સાથે મુલાકાત કરી

ગુજરાતના કેવડિયામાં એચ.ઇ. યુએન સેક્રેટરી જનરલ શ્રી એન્ટોનિયો ગુટેરેસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રધાનમંત્રી અને
પ્રધાનમંત્રીએ ‘નુઆખાઈ જુહાર’ ના અવસર નિમિત્તે દેશવાસીઓને શુભેચ્છા પાઠવી.

પ્રધાનમંત્રી શ્રી નરેન્દ્ર મોદીએ ‘નુઆખાઈ જુહાર’ ના અવસર નિમિત્તે દેશવાસીઓને શુભેચ્છા પાઠવી છે. પ્રધાનમંત્રીએ એક ટ્વિટમાં કહ્યું કે, નુઆખાઈનો વિશેષ અવસર આપણા ખેડુતોની મહેનતની ઉજવણી કરવાનો છે. તેમના અથાગ પ્રયત્નોને લીધે જ આપણા દેશવાસીઓનું પોષણ થાય છે.” મારી કામના છે કે, આ શુભ દિવસ દરેક માટે સમૃદ્ધિ અને સારું સ્વાસ્થ્ય લાવે. નુઆખાઈ જુહાર!”
પ્રધાનમંત્રી શ્રીએ જાણીતા કન્નડ લેખક અને કવિ શ્રી ચેન્નવીરા કણવીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા કન્નડ લેખક અને કવિ શ્રી ચેન્નવીરા કણવીના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "શ્રી ચેન્નવીરા કણવીની ઉત્કૃષ્ટ કવિતાઓ અને લખાણોએ કન્નડ સાહિત્યને દાયકાઓ સુધી સમૃદ્ધ બનાવ્યું છે. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ." 1964
વડાપ્રધાને વિજય દિવસનાં અવસર પર ભારતીય સશસ્ત્ર સેનાઓનાં શૌર્ય તેમજ અદમ્ય સાહસને સલામ કરી

વડાપ્રધાન શ્રી નરેન્દ્ર મોદીએ વિજય દિવસનાં અવસર પર ભારતીય સશસ્ત્ર સેનાઓનાં શૌર્ય અને અદમ્ય સાહસને સલામ કરી છે. વડાપ્રધાને કહ્યુ કે, “આજે વિજય દિવસનાં અવસર પર આપણે ભારતીય સશસ્ત્ર સેનાઓનાં શૌર્ય અને અદમ્ય સાહસને સલામ કરીએ છીએ. ભારત માટે તેમની સેવાઓ અનુપમ છે.”
મંત્રીમંડળને ભારત અને મોરોક્કો વચ્ચે આવાસ અને માનવીય વસાહતોનાં ક્ષેત્રમાં માહિતીનાં આદાન-પ્રદાન તથા ટેકનિકલ સહકારને પ્રોત્સાહન આપવા માટે થયેલા સમજૂતી કરાર અંગે જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને મોરોક્કો વચ્ચે આવાસ અને માનવીય વસાહતનાં ક્ષેત્રમાં માહિતીનાં આદાન-પ્રદાનને અને ટેકનિકલ સાથસહકારને પ્રોત્સાહન આપવા ફેબ્રુઆરી, 2019માં થયેલા સમજૂતી કરાર (એમઓયુ) અંગે જાણકારી આપવામાં આવી હતી. આ એમઓયુનો અમલ બંને દેશો વચ્ચે આવાસ અને માનવીય વસાહતોનાં ક્ષેત્રોમાં દ્વિપક્ષીય સાથસહકારનાં સંબંધોને વધારે ગાઢ બનાવશે. બંને દેશો શહેરો દ્વારા ઊભા થયેલા વિવિધ પડકારોનું સમાધાન કરવા એકબીજાને સહકાર આપશે, જેનો ઉદ્દેશ સ્થાયી તથા સમાવેશી શહેરી વૃદ્ધિને પ્રોત્સાહન આપવાની સાથે બંને દેશો વચ્ચે વાણિજ્યિક અને વેપારી સંબંધોને સુધારવાનો છે. આ સમજૂતી કરાર મર્યાદિત નથી, તેમાં મુખ્યત્વે ઓછો ખર્ચ અને મોટા પાયે પરવડે તેવા આવાસો, પાણી પુરવઠો અને સ્વચ્છતા, શહેરી પરિવહન અને સ્માર્ટ સિટીના વિકાસ જેવી બાબતો સામેલ છે.
સ્વચ્છતા હી સેવા અભિયાન’ના શુભારંભ પ્રસંગે પ્રધાનમંત્રીના સંબોધનનો મૂળપાઠ

દેશના દરેક ખૂણેથી જોડાયેલા સ્વચ્છાગ્રહીઓને હૃદયથી અભિનંદન પાઠવુ છું. આપ સૌનુ સ્વાગત કરૂ છું. આજનો 15 સપ્ટેબરનો આ દિવસ સ્વંય એક ઐતિહાસિક દિવસ છે. ઐતિહાસિક એટલા માટે કે આજની સવાર એક નવી પ્રતિજ્ઞા, એક નવો ઉત્સાહ, એક નવુ સપનુ લઈને આવી છે. આજે તમે, હું અને સવાસો કરોડ દેશવાસી, ‘સ્વચ્છતા હી સેવા’ સંકલ્પનો પુનરોચ્ચાર કરી રહ્યા છીએ. આજથી શરૂ કરીને 2 ઓકટોબર એટલે કે પૂજ્ય બાપુની જયંતિ સુધી દેશભરમાં આપણે સૌ નવી ઊર્જા સાથે, નવા ઉત્સાહ સાથે આપણા દેશને, આપણા ભારતને સ્વચ્છ બનાવવા માટે શ્રમદાન કરીશું. પોતાનુ યોગદાન આપીશું. દિવાળીના સમયે આપણે જોઈએ છીએ કે ઘર ગમે તેટલુ સ્વચ્છ અને સાફ હોય તો પણ સમગ્ર પરિવાર દિવાળી આવતાં જ ઘરના દરેક ખૂણાને સ્વચ્છ બનાવવામાં જોડાઈ જાય છે. એવી જ રીતે આપણે પણ દેશના દરેક ખૂણામાં સફાઈનો આ સ્વભાવ દરેક મહીને, દરેક વર્ષે ચાલુ રાખવાનો રહેશે. ચાર વર્ષ પહેલાં જે અભિયાન શરૂ કરવામાં આવ્યું હતું. એ સ્વચ્છતાનુ આંદોલન એક મહત્વના મુકામ પર આવીને ઉભુ છે. આપણે ગર્વની સાથે કહી શકીએ છીએ કે રાષ્ટ્રનો દરેક પ્રદેશ, દરેક સંપ્રદાય, દરેક જાતી, અને દરેક વયના મારા સાથીદારો આ મહા અભિયાનને આગળ વધારી રહ્યા છે. ગામ હોય, ગલી હોય, શેરી હોય, શહેર હોય, કોઈ પણ વ્યક્તિ આ અભિયાનથી અળગો રહેવો ન જોઈએ. ચાર વર્ષ પહેલાં ભારતનો સ્વચ્છતાનો વ્યાપ માત્ર 40 ટકા હતો. આજે આપ સૌના સંકલ્પ અને પુરૂષાર્થ વડે એ પરિણામ સિદ્ધ થયું છે અને સ્વચ્છતાનો વ્યાપ 90 ટકાથી પણ આગળ પહોંચી ગયો છે. કોણે વિચાર્યું હતું કે આપણે સ્વચ્છતાના વ્યાપમાં આટલી પ્રગતિ કરી શકીશું. એટલી પ્રગતિ અગાઉ આશરે 60 – 65 વર્ષમાં પણ થઈ નહોતી. શું કોઈ એવુ વિચારી શકે છે કે ભારતમાં ચાર વર્ષમાં આશરે 9 કરોડ શૌચાલયોનુ નિર્માણ થશે. શું કોઈએ એવી કલ્પના પણ કરી હતી કે ચાર વર્ષમાં આશરે સાડા ચાર લાખ ગામ ખુલ્લામાં શૌચક્રિયથી મુક્ત બની જશે. શું કોઈએ કલ્પના પણ કરી હતી કે ચાર વર્ષમાં 450 જિલ્લા ખુલ્લામાં શૌચક્રિયાથી મુક્ત બની જશે. શું કોઈએ એવી કલ્પના કરી હતી કે ચાર વર્ષમાં 20 રાજ્ય અને કેન્દ્ર શાસિત પ્રદેશ ખુલ્લમાં શૌચક્રિયાથી મુક્ત બની જશે. આ ભારતવાસીઓની, આપ સૌ સ્વચ્છાગ્રહીઓની તાકાત છે. માત્ર સરકાર આ સ્તર સુધીનુ પરિવર્તન લાવી શકે નહીં. વાત સ્વસ્થ્યની હોય કે પછી સંપત્તિની હોય, સ્વચ્છતા લોકોના જીવનમાં સુધારો લાવવામાં ખૂબ મોટુ યોગદાન આપી રહી છે. વિશ્વ આરોગ્ય સંસ્થા –
પ્રધાનમંત્રીએ યુવા આઈએએસ અધિકારીઓને કહ્યુઃ સંજોગો અને આસપાસની બાબતો પ્રત્યે સંવેદનશીલ બનો

પ્રધાનમંત્રી શ્રી નરેન્દ્ર મોદીએ આજે યુવા આઈએએસ અધિકારીઓને ભારતના લોકો સાથે અસરકારક રીતે સંપર્કમાં રહેવા માટે તેમના સંજોગો અને આસપાસની બાબતો પ્રત્યે સંવેદનશીલ રહેવા સલાહ આપી. સહાયક સચિવોના ઉદ્ગાટન સત્રમાં 2014ની બેચના આઈએએસ અધિકારીઓને સંબોધતા પ્રધાનમંત્રીએ કહ્યું કે તેઓ પાસે તેમની તાલીમ દરમિયાનની બાબતોને ગ્રહણ કરીને તેમની પ્રતિભા અને અભ્યાસને અમલમાં મૂકવાની સારી તક છે. તેમણે તેઓને આગામી ત્રણ માસનો ઉપયોગ કરીને તેમની પ્રતિભામાં ઉમેરો કરવા અને તેઓ જે વિભાગ સાથે જોડાયા છે એમાં પણ તેમની પ્રતિભાનો લાભ આપવા વિનંતી કરી હતી. વહિવટમાં ટેક્નોલોજીના ઉપયોગનો ખાસ ઉલ્લેખ કરતા તેમણે યુવા અધિકારીઓને સરકારના કામમાં ટેક્નોલોજીના ઉચ્ચકક્ષાના ઉપયોગ કરવા કહ્યું હતું. પ્રધાનમંત્રીએ અધિકારીઓને ઉચ્ચ અધિકારીઓથી અંજાઈ ન જવા અને આગામી ત્રણ માસમાં તેમના કેન્દ્ર સરકારમાં સહાયક સચિવો તરીકેની કામગીરીમાં વરિષ્ઠ અધિકારીઓ સાથેના સંવાદમાં સ્પષ્ટ અને નિર્ભયી રહેવા વિનંતી કરી હતી. તેમણે ટાંક્યું કે આઈએએસની તાલીમની આ 2013ની બેચથી શરુ થયેલી વિશેષતા છે કે જેનાથી આઈએએસ અધિકારીઓને તેમની કારકિર્દીની શરૂઆતથી જ સંકોચ દૂર કરવાની તક મળે છે જે તક તેમના વરિષ્ઠોને કદાચ નહીં મળી હોય. કેન્દ્રીય કાર્મિક, લોક ફરિયાદ અને પેન્શન રાજ્યમંત્રી ડો. જિતેન્દ્ર સિંહ અને સરકારના વરિષ્ઠ અધિકારીઓ આ પ્રસંગે ઉપસ્થિત રહ્યા હતા.
મૂળભૂત અને શોધકર્તા વૈજ્ઞાનિક અનુસંધાનના સંચાલન માટે એક સમન્વિત અનુદાન સ્પર્ધાના સંદર્ભમાં સહયોગ હેતુ ભારત અને રશિયા વચ્ચે કરાર

પ્રધાનમંત્રી શ્રી નરેન્દ્ર મોદીની અધ્યક્ષતાવાળા મંત્રીમંડળને આજે ભારત અને રશિયા વચ્ચે મે 2015માં થયેલ એક સમજૂતિથી માહિતગાર કરવામાં આવ્યું હતું. આ સમજૂતિ ભારત અને રશિયાના શોધકર્તાઓને મૂળ અને શોધકર્તા વિજ્ઞાન (બેઝિક એન્ડ એક્સપ્લોરેટરી સાયન્સ)ના ક્ષેત્રોમાં અનુસંધાન પરિયોજનાઓના સંયુક્ત અમલ માટે પ્રતિસ્પર્ધી અનુસંધાન અનુદાન ઉપલબ્ધ કરાવે છે. સમજૂતિમાં અવધિ છ વર્ષ માટે માન્ય છે અને તેને વિજ્ઞાન અને ટેકનોલોજી (ડીએસટી) વિભાગ અને રશિયન વિજ્ઞાન ફેડરેશન (આરએસએફ) વચ્ચે પરસ્પર સમંતિના માધ્યમથી વધારી શકાય તેમ છે. આ પ્રતિસ્પર્ધા ગણિત, કોમ્પ્યુટર અને પ્રણાલી વિજ્ઞાન, ભૌતિક અને અંતરિક્ષ વિજ્ઞાન, રસાયણ વિજ્ઞાન અને વસ્તુ શાસ્ત્ર, જીવ અને જીવન વિજ્ઞાન, દવા, કૃષિ વિજ્ઞાન, પૃથ્વી વિજ્ઞાન અને એન્જીનિયરિંગ વિજ્ઞાન માટે પાયાના અનુસંધાનના ક્ષેત્રોમાં આયોજીત કરવામાં આવશે. આર્થિક સહાય માટે અનુસંધાન પરિયોજનાઓની ઓળખ કરવાનો નિર્ણય ડીએસટી અને આરએસએફ દ્વારા સંયુક્ત રુપથી લેવામાં આવશે. આ સહયોગના માધ્યમથી જ્ઞાનની નવી પેઢી, સંયુક્ત વૈજ્ઞાનિક પ્રકાશનો, જનશક્તિ પ્રશિક્ષણ અને આઈપી પેઢીને પ્રોત્સાહન મળશે.
મંત્રીમંડળે વ્યવસાયિક સુરક્ષા અને આરોગ્યના ક્ષેત્રમાં સહયોગ વધારવા અંગે ભારત અને જર્મની વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે વ્યવસાયિક સુરક્ષા અને આરોગ્ય (ઓએસએચ)ના ક્ષેત્રમાં સહયોગ અંગે ભારત અને જર્મની વચ્ચેના સમજુતી કરારો (એમઓયુ)ને મંજૂરી આપી દીધી છે. આ એમઓયુનું 13 નવેમ્બર 2018ના રોજ નવીકરણ કરવામાં આવ્યું હતું. ફાયદાઓ: અત્યાર સુધી કરવામાં આવેલ આ જોડાણે આર્થિક પ્રવૃત્તિઓના ક્ષેત્રમાં વ્યવસાયિક સુરક્ષા અને આરોગ્યના વિવિધ પાસાઓ અંગે આધુનિક તાલીમ ટેકનિકને અપનાવવામાં ઘણી મદદ કરી છે. આ એમઓયુ અંતર્ગત આંતરરાષ્ટ્રીય સામાજિક સુરક્ષા એસોસિયેશન (આઈએસએસએ)ના માધ્યમથી જર્મન સોશ્યલ એક્સીડેન્ટ ઈન્સ્યોરન્સ (ડીજીયુવી) ઓએસએચ પડકારોને કેવી રીતે પહોંચી વળવું, ખાસ કરીને બાંધકામાં અને ઉત્પાદન ક્ષેત્રની અંદર તે અંગેની માહિતી આપે છે. આ ઉપરાંત તે વિશાળ વર્ક ફોર્સને પણ તેમની સુરક્ષા અને આરોગ્યમાં સુધારો કરીને તેમજ વ્યવસાયિક ઈજાઓ અને રોગો અટકાવીને લાભ આપશે. આ જોડાણ વડે ભારત સરકારનાં શ્રમ મંત્રાલયની ટેકનિકલ પાંખ ડાયરેક્ટરેટ જનરલ ફેક્ટરી એડવાઈઝ સર્વિસ એન્ડ લેબર ઇન્સ્ટીટયુટ (
હુગલી ડૉક એન્ડ પોર્ટ એન્જિનીયર્સ લિમીટેડના કર્મચારીના સ્વૈચ્છિક સેવા નિવૃત્તિ યોજના અને સંયુક્ત ઉદ્યમ દ્વારા કંપનીના પુન:નિર્માણને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન કેન્દ્રીય મંત્રીમંડળની બેઠકમાં હુગલી ડૉક એન્ડ પોર્ટ એન્જિનીયર્સ લિમીટેડ (એચડીપીઇએલ)ના કર્મચારીઓના સ્વૈચ્છિક સેવા નિવૃત્તિ યોજના (વીઆરએસ) અને સંયુક્ત ઉદ્યમ દ્વારા કંપનીના પુનનિર્માણને મંજૂરી આપવામાં આવી હતી. સંશોધિત વીઆરએસ પેકેજ આઇડીએ-2007 પર આધારિત છે અને વેતનમાન સાથે જોડવામાં આવ્યું છે. સંશોધિત વીઆરએસ યોજના ત્રણ મહિના માટે ખુલી રહેશે અને તેને એક મહિના સુધી વધારવાનું પ્રાવધાન છે. સંશોધિત વીઆરએસ લાગૂ થયા બાદ ખનગી ક્ષેત્ર સાથે સંયુક્ત ઉદ્યમ દ્વારા કંપનીનું પુનનિર્માણ કરવામાં આવશે અને તેમાં નિષ્ફળતા મળશે તો કંપનીના પૈસા પરત લેવામાં આવશે. સંશોધિત વીઆરએસ પેકેજ લાગૂ થઇ જવાથી એચડીપીઇએલની શ્રમ શક્તિમાં ખૂબ જ કમી આવશે અને એનાથી કર્મચારીઓની સંખ્યામાં કમી લાવવામાં મદદ મળશે. ત્યાર બાદ એચડીપીઇએલનું પુનનિર્માણ આસાન થઇ જશે. વર્તમાન વીઆરએસ પેકેજ જૂના સંશોધિત વેતનમાન પર આધારિત છે તથા સંશોધિત વીઆરએસ પેકેજ લાગૂ થઇ જવાથી એચડીપીઇએલના સ્વૈચ્છિક સેવા નિવૃત્તિ ઇચ્છુક કર્મચારીઓને વધુ સારી સેવા નિવૃત્તિનો લાભ પ્રાપ્ત થશે. આ નિર્ણયથી કર્મચારીઓના કલ્યાણને વધારે સારી રીતે પાર પાડવામાં આવશે અને સરકારી ખજાનામાં સતત થઇ રહેલા નુકસાનને રોકી શકાશે.
પ્રધાનમંત્રીએ 1965ના યુદ્ધની 50મી વર્ષગાંઠના અવસરે માતૃભૂમિ માટે લડનારા બહાદૂર જવાનોને નમન કર્યા

પ્રધાનમંત્રી શ્રી નરેન્દ્ર મોદીએ 1965ના યુદ્ધની 50મી વર્ષગાંઠના અવસરે દેશ માટે લડનારા બધા વીર જવાનોને યાદ કર્યા છે. પોતાના સંદેશમાં પ્રધાનમંત્રી શ્રી મોદીએ કહ્યું કે “1965માં લડાયેલા યુદ્ધની 50મી વર્ષગાંઠના અવસર પર, એ યુદ્ધમાં માતૃભૂમિ માટે લડનારા બધા વીર જવાનોને નમન કરું છું. આપણા સશસ્ત્ર દળોના શૌર્ય અને વીરતા અત્યધિક પ્રેરણાદાયક છે, જેમણે દરેક અડચણો પર વિજય પ્રાપ્ત કરી દેશની એકતા અને અખંડિતતાની રક્ષા કરી હતી. આપણે શ્રી લાલબહાદુર શાસ્ત્રીના કુશળ નેતૃત્વનું સ્મર કરીએ છીએ. 1965માં તેમણે કુશળ નેતૃત્વ કર્યુ્ અને એ રાષ્ટ્ર માટે શક્તિનું મહત્વનું શ્રોત હતા.”
મંત્રીમંડળે ભારત અને ગ્રીસ વચ્ચે હવાઈ સેવા સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારત અને ગ્રીસ વચ્ચે થયેલા એર સર્વિસીસ એગ્રીમેન્ટ (એએસએ – હવાઈ સેવા સમજૂતી)ને મંજૂરી આપવામાં આવી હતી. આ સમજૂતી નાગરિક ઉડ્ડયન ક્ષેત્રની સાથે બંને દેશો વચ્ચે વેપાર, રોકાણ, પ્રવાસન અને સાંસ્કૃતિક આદાનપ્રદાનને વેગ આપવાની સંભવિતતા ધરાવે છે. તે બંને દેશોની એરલાઇનને સલામતી અને સુરક્ષા સાથે વાણિજ્યિક તકો પૂરી પાડશે, ત્યારે સતત અને સાતત્યપૂર્ણ જોડાણ માટે સક્ષમ વાતાવરણ ઊભું કરશે. એએસએની મુખ્ય ખાસિયતો નીચે મુજબ છેઃ બંને દેશો એક કે વધારે એરલાઇન નિયુક્ત કરવાનો અધિકાર ધરાવશે. કોઈ પણ દેશની નિયુક્ત એરલાઇન્સને હવાઈ સેવાઓના વેચાણના પ્રોત્સાહન માટે અન્ય દેશના વિસ્તારોમાં ઓફિસ સ્થાપિત કરવાનો અધિકાર હશે. બંને દેશોની નિયુક્ત એરલાઇન્સને ચોક્કસ રુટો પર સંમત સેવાઓ કાર્યરત કરવાની વાજબી અને સમાન તક મળશે. કોઈ પણ પક્ષની નિયુક્ત એરલાઇન એ જ પક્ષ, અન્ય પક્ષ અને ત્રીજા પક્ષની નિયુક્ત એરલાઇન્સ સાથે સહકારી માર્કેટિંગ સમજૂતીઓ કરી શકે છે. રુટ શીડ્યુલ મુજબ, ભારતીય એરલાઇન્સ ભારતમાં કોઈ પણ પોઇન્ટ પરથી ગ્રીસમાં એથેન્સ, થેસ્સાલોનિકી, હેરાક ઇયોન અને પાછળથી નક્કી કરવામાં આવનાર 3 પોઇન્ટ સુધી ઓપરેટ કરી શકે છે, ત્યારે હેલેનિક પ્રજાસત્તાકની એરલાઇન્સ ભારતના 6 મેટ્રો એટલે કે નવી દિલ્હી, મુંબઈ, બેંગલુરુ, કોલકાતા, હૈદરાબાદ અને ચેન્નાઈમાં સીધી કામગીરી સ્થાપિત કરી શકે છે. ભારત અને ગ્રીસની નિયુક્ત એરલાઇન્સ માટે કોઈ પણ પોઇન્ટ ઇન્ટરમીડિએટ અને તેનાથી એક હદ સુધી આગળના પોઇન્ટમાં ઉપલબ્ધ થશે. અત્યારે ભારત અને ગ્રીસ વચ્ચે કોઈ એએસએ નથી. બંને દેશોનું પ્રતિનિધિમંડળ 6-7 સપ્ટેમ્બર, 2016ના રોજ નવી દિલ્હીમાં મળ્યું હતું તથા એએસએના અંતિમ મુસદ્દાને તૈયાર કર્યો હતો. નવીન ઇન્ટરનેશનલ સિવિલ એવિએશન ઓર્ગેનાઇઝેશન (આઇસીએઓ) ટેમ્પ્લેટ મુજબ આ સમજૂતી નાગરિક ઉડ્ડયન ક્ષેત્રમાં નવીન હિલચાલને ધ્યાનમાં રાખીને કરવામાં આવી છે, જેનો ઉદ્દેશ બંને દેશો વચ્ચે હવાઈ સેવાઓનું જોડાણ વધારવાનો છે.
પ્રધાનમંત્રી વારણસીમાં નાણાકીય સમાવેશન પહેલના અનાવરણ પ્રસંગે

પ્રધાનમંત્રી શ્રી નરેન્દ્ર મોદીએ આજે વારાણસીમાં મહત્વપૂર્ણ વિત્તીય સહાયતા કાર્યક્રમોની શરૂઆત કરી. આ કાર્યક્રમ અંતર્ગત 101 ઈ-રીક્ષા, 501 પૈડલ રીક્ષા અને હાથગાડી વિતરીત કરવામાં આવ્યા. કાર્યક્રમમાં પ્રધાનમંત્રી જન ધન યોજના અંતર્ગત લાભાર્થીઓને બેંક ખાતા અને રૂપે કાર્ડ વિતરીત કરવામાં આવશે. આ યોજના અંતર્ગત અપાઈ રહેલી ઈ-રીક્ષા ડિજીટલ ઉપકરણો જેમ કે, જીપીઆરએસ અને કેમેરાથી સુસજ્જિત હશે. આ કાર્યક્રમો માટે વિભિન્ન નાણાકીય સંસ્થાઓ જેમાં સીડબી, આઈડીબીઆઈ બેંક, યુકો બેંક અને અમેરિકન ઈન્ડિયા ફાઉન્ડેશન વચ્ચે સમન્વિત પ્રયાસ કરાયા છે. કાર્યક્રમ દરમિયાન આ સંગઠનોના વરિષ્ઠ અધિકારીઓ પણ ઉપસ્થિત હતા. આ પ્રસંગે પોતાના સંબોધનમાં પ્રધાનમંત્રી શ્રી નરેન્દ્ર મોદીએ કહ્યું કે, “આ કાર્યક્રમથી એક શરૂઆત થઈ છે, જેનાથી વારાણસીના લોકોના ભાગ્યમાં બદલાવ આવશે. તેમણે કહ્યું કે ગરીબી નાબૂદ કરવા માટે ઘણું બધુ કહેવાયું છે, પરંતુ આ પ્રયાસોથી ઘણાં દસકો સુધી પર્યાપ્ત પરિણામ મળ્યા નથી. આપણે ગરીબી નાબૂદ કરવા માટે આ કાર્યક્રમોની ગતિ અને સ્તર વધારવાની આવશ્યકતા છે. નિર્ધન વ્યક્તિ પોતાની આવનારી પેઢીઓનું જીવન સ્તર સુધારવા માટે કઠિન પરિશ્રમ કરવા તૈયાર છે. આ સંબંધમાં કેન્દ્ર સરકાર કૌશલ્ય વિકાસ પર ખાસ ધ્યાન આપી રહી છે. જેથી નિર્ધનોને આત્મ નિર્ભર બનાવી શકાય. આ પહેલા પ્રધાનમંત્રીએ રીક્ષા અને હાથગાડી પ્રાપ્ત કરનારા લોકો સાથે વાતચીત કરી. તેમણે લોકો સાથે પોતાના સપના શેર કર્યા. જેમાં તેમના બાળકો માટે યોગ્ય શિક્ષણ અને હાથગાડીની મદદથી અધિક વેચાણના કારણે આવકમાં વૃદ્ધિ જેવી વાતો સામેલ હતી. આ પ્રસંગે પ્રધાનમંત્રીએ હાલમાં જ રક્ષાબંધનના પ્રસંગે વારાણસીથી મોટી સંખ્યામાં પ્રાપ્ત રાખડીઓનો ઉલ્લેખ કરતાં વારાણસીની માતા અને બહેનોને તેના આશીર્વાદ અને શુભકામનાઓ માટે ધન્યાવાદ પાઠવ્યા.
પ્રધાનમંત્રીએ શ્રી સુભાષ ચંદ્ર લિખિત પુસ્તક “ધ ઝેડ ફેક્ટર”નું વિમોચન કર્યું

પ્રધાનમંત્રી શ્રી નરેન્દ્ર મોદીએ આજે શ્રી સુભાષ ચંદ્ર લિખિત પુસ્તક “ધ ઝેડ ફેક્ટર”નું વિમોચન કર્યું હતું. આ પ્રસંગે બોલતા પ્રધાનમંત્રી શ્રીએ શ્રી સુભાષ ચંદ્રને સમાજમાં નબળા વર્ગોની હંમેશા કાળજી લેતા વ્યક્તિ તરીકે વર્ણવ્યા હતા. પ્રધાનમંત્રી શ્રીએ તેમના શ્રી સુભાષ ચંદ્ર સાથેના અગાઉના વાર્તાલાપો વિશે કેટલાક ટુચકાઓ પણ કહ્યા હતા.
પ્રધાનમંત્રીએ એઈમ્સ ખાતે પૂર્વ પ્રધાનમંત્રી શ્રી અટલ બિહારી વાજપેયીની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે (11 જૂન, 2018) એઈમ્સ ખાતે પૂર્વ પ્રધાનમંત્રી શ્રી અટલ બિહારી વાજપેયીની મુલાકાત લીધી હતી. પ્રધાનમંત્રીએ શ્રી વાજપેયીજીના કુટુંબીજનો સાથે વાતચીત કરી હતી, તેમણે ડૉક્ટર સાથે પણ વાતચીત કરી હતી અને શ્રી વાજપેયીજીના સ્વાસ્થ્ય અંગે માહિતી મેળવી હતી. શ્રી નરેન્દ્ર મોદી લગભગ 50 મીનિટ એઈમ્સ ખાતે રોકાયા હતા.
પ્રધાનમંત્રી આસામ, અને ઓડીશાની યાત્રા કરશે ; વિશાખાપટ્ટનમમાં ઇન્ટરનેશનલ ફ્લીટ રીવ્યુમાં હાજરી આપશે

પ્રધાનમંત્રી શ્રી નરેન્દ્ર મોદી 5 ફેબ્રુઆરીથી 7 ફેબ્રુઆરી, 2016 સુધી આસામ, આંધ્ર પ્રદેશ અને ઓડીશાની ત્રિદિવસીય યાત્રા કરશે. 5 ફ્રેબ્રુઆરીના રોજ પ્રધાનમંત્રી દિબ્રુગઢ, આસામ પહોચશે. તેઓ લેપેટકાટામાં બ્રહ્મપુત્ર ક્રેકર અને પોલિમર લિમિટેડનું ઉદ્ઘાટન કરશે. આ પુરા પૂર્વોત્તરમાં પહેલી પેટ્રો રસાયણ પરિયોજના છે. આ આયોજન દરમિયાન પ્રધાનમંત્રી નુમાલીગઢ શોધશાળા લિમિટેડમાં ઘરેલું પ્રૌદ્યોગિકીવાળા વૈક્સ ઉત્પાદક એકમને પણ રાષ્ટ્રને સમર્પિત કરશે. આ ભારતમાં સૌથી વધુ વૈક્સ ઉત્પાદન કરનારું એકમ છે. પ્રધાનમંત્રી દિબ્રુગઢ નજીક મરાનમાં ચા કામદારોને સંબોધિત કરશે. તેઓ સિબસાગરમાં શ્રીમંત શંકરદેવ સંઘના 85માં વાર્ષિક સંમેલનને સંબોધિત કરશે. પ્રધાનમંત્રી ગુવાહાટીમાં 12માં દક્ષિણ એશિયાઈ રમતોનું ઉદ્ઘાટન કરશે. આઠ દેશો : અફઘાનિસ્તાન, બાંગ્લાદેશ, ભૂતાન, ભારત, માલદીવ, નેપાળ, પાકિસ્તાન અને શ્રીલંકા રમતોમાં ભાગ લઇ રહ્યા છે. છ ફ્રેબ્રુઆરીના રોજ પ્રધાનમંત્રી વિશાખાપટ્ટનમમાં ઇન્ટરનેશનલ ફ્લીટ રીવ્યુમાં હાજરી આપશે. તેઓ એક સામુદ્રિક પ્રદર્શનની મુલાકાત પણ લેશે. સાત ફ્રેબ્રુઆરીના રોજ પ્રધાનમંત્રી ભુવનેશ્વર પહોંચશે, જ્યાં તેઓ રાષ્ટ્રીય વિજ્ઞાન શિક્ષા તેમજ અનુસંધાન સંસ્થાન રાષ્ટ્રને સમર્પિત કરશે. શ્રી નરેન્દ્ર મોદી પુરીમાં શ્રી જગન્નાથ મંદિરમાં જશે. પ્રધાનમંત્રી પારદ્વીપમાં અત્યાધુનિક ઇન્ડિયન ઓઈલ રિફાઈનરી રાષ્ટ્રને સમર્પિત કરશે. પારાદ્વીપ રિફાઈનરીની કુલ ક્ષમતા 15 એમએમટીપીએ થઇ જશે. રિફાઈનરીમાં ઇન્ડેન મેક્સીમાઈઝેશન કે ઇન્ડમૈક્સ એકમ લગાવ્યો છે, જે ઘરેલું પ્રૌદ્યોગિકીમાં ઉચ્ચ માત્રામાં એલપીજીનું ઉત્પાદન કરે છે. આશા રાખવામાં આવે છે કે રીફાઈનરીથી હાઇડ્રોકાર્બન ક્ષેત્રમાં ઔદ્યોગિકીકરણની નવી લહેર શરુ થશે અને પૂર્વી ભારતમાં આર્થિક વિકાસ ઝડપી થશે. પ્રધાનમંત્રી રીફાઈનરીમાં મુખ્ય નિયંત્રણ કક્ષ અને ઇન્ડમૈક્સ એકમની મુલાકાત લેશે. પ્રધાનમંત્રી 7 ફેબ્રુઆરીની બપોરે વિશાખાપટ્ટનમ પહોચશે. અહિયાં તેઓ ઇન્ટરનેશનલ ફ્લીટ રીવ્યુમાં ઇન્ટરનેશનલ સિટી પરેડ તથા પરિચાલન પ્રદર્શનનું અવલોકન કરશે. આ પ્રસંગે પ્રધાનમંત્રીનું સંબોધન પણ થશે.
પ્રધાનમંત્રીએ હૈતીના રાષ્ટ્રપતિ જોવેનેલ મોઇઝની હત્યા અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હૈતીના રાષ્ટ્રપતિ જોવેનેલ મોઇઝની હત્યા અને પ્રથમ મહિલા માર્ટિન મોઇઝ પરના હુમલા અંગે દુ:ખ વ્યક્ત કર્યું છે. પ્રધાનમંત્રીએ પોતાના ટ્વિટમાં કહ્યું કે, હૈતીના રાષ્ટ્રપતિ જોવેનેલ મોઇઝની હત્યા અને પ્રથમ મહિલા માર્ટિન મોઇઝ પરના હુમલાથી હું ખૂબ દુ:ખી છું. રાષ્ટ્રપતિ મોઇઝના પરિવારના સભ્યો અને હૈતીના લોકો પ્રત્યે મારી સંવેદના. "
પ્રધાનમંત્રીએ કેવડિયા ખાતે રાષ્ટ્રીય એકતા દિવસની ઉજવણીમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે સ્ટેચ્યુ ઓફ યુનિટી ખાતે સરદાર પટેલને શ્રદ્ધાંજલિ અર્પણ કરી હતી અને આજે ઉજવાઇ રહેલા રાષ્ટ્રીય એકતા દિવસ સંબંધિત કાર્યક્રમોમાં સહભાગી થયા હતા. આ કાર્યક્રમમાં ઉપસ્થિતોને સંબોધન આપતી વખતે શરૂઆતમાં, પ્રધાનમંત્રીએ ગઇકાલે મોરબીમાં બનેલી દુર્ઘટનાના ભોગ બનેલા લોકો પ્રત્યે ઊંડી સંવેદના વ્યક્ત કરી હતી. તેમણે જણાવ્યું હતું કે, તેઓ ભલે કેવડિયામાં છે પરંતુ તેમનું હૃદય મોરબીમાંમાં બનેલી દુર્ઘટનાનો ભોગ બનેલા લોકો સાથે જોડાયેલું છે. તેમણે કહ્યું હતું કે, "એક તરફ, દુઃખથી ભરેલું હૃદય છે, જ્યારે બીજી તરફ કર્મ અને કર્તવ્યનો માર્ગ છે". તેમણે રેખાંકિત કર્યું કે, ફરજ અને જવાબદારીનો માર્ગ જ તેમને અહીં રાષ્ટ્રીય એકતા દિવસ પર લઇને આવ્યો છે. પ્રધાનમંત્રીએ ગઇકાલે બનેલી દુર્ઘટનામાં જીવ ગુમાવનારા તમામ લોકો પ્રત્યે ઊંડી સંવેદના વ્યક્ત કરી હતી અને હૈયાધારણ આપી હતી કે સરકાર પીડિતોના પરિવારો સાથે ખભાથી ખભો મિલાવીને ઊભી છે. રાજ્ય સરકાર હાલમાં બચાવ કાર્યમાં લાગી ગઇ છે અને કેન્દ્ર સરકાર દ્વારા શક્ય હોય તેવી દરેક મદદ પહોંચાડવામાં આવી રહી છે. પ્રધાનમંત્રીએ માહિતી આપી હતી કે સેના અને વાયુસેનાની ટીમો ઉપરાંત, બચાવ કામગીરીમાં
યુએઈનાં વિદેશ મંત્રીએ પ્રધાનમંત્રી મોદી સાથે બેઠક કરી

સંયુક્ત આરબ અમીરાતનાં વિદેશ મંત્રી મહામહિમ શેખ અબ્દુલ્લાહ બિન ઝાયદ અલ નાહયાને ભારતની સત્તાવાર મુલાકાત લીધી હતી અને તેઓ આજે સવારે પ્રધાનમંત્રી શ્રી નરેન્દ્ર મોદીને મળ્યાં હતાં. વિદેશી મંત્રીએ યુએઈનાં પ્રેસિડન્ટ અને ક્રાઉન પ્રિન્સ તરફથી પ્રધાનમંત્રીને અભિનંદન અને શુભેચ્છા પાઠવી હતી. યુએઈની પોતાની અગાઉની મુલાકાતોમાં આતિથ્ય-સત્કાર અને ઉષ્માસભર આવકારને યાદ કરીને પ્રધાનમંત્રીએ વિદેશ મંત્રીને રાષ્ટ્રપતિ અને રાજકુમારનાં સ્વાસ્થ્ય, સુખાકારી અને સંપૂર્ણ સફળતા બદલ તેમની પણ શુભેચ્છા પાઠવવા વિનંતી કરી હતી. તેમણે છેલ્લાં પાંચ વર્ષ દરમિયાન દ્વિપક્ષીય સંબંધોમાં થયેલી વૃદ્ધિ પર પણ ખુશી વ્યક્ત કરી હતી. વિદેશ મંત્રી નાહયાને જણાવ્યું હતું કે, ભારત અને યુએઈ વચ્ચે હાલ જેટલા મજબૂત સંબંધો અગાઉ ક્યારેય નહોતાં. તેમણે બંને દેશોનાં લોકોનાં પારસ્પરિક લાભ માટે દ્વિપક્ષીય સાથસહકાર વધારવા તથા ક્ષેત્રમાં શાંતિ, સમૃદ્ધિ અને સ્થિરતા માટે યુએઇનાં વિઝનની રૂપરેખા રજૂ કરી હતી. પ્રધાનમંત્રીએ તમામ ક્ષેત્રોમાં સાથસહકારનાં સંબંધોને ઉચ્ચ સ્તરે લઈ જવા માટે યુએઈનાં નેતૃત્વ સાથે કામ કરવાની દ્રઢતા વ્યક્ત કરી હતી, જેમાં વેપાર અને અર્થતંત્ર, ઊર્જા, પ્રવાસન અને લોકો વચ્ચે સંપર્ક જેવા ક્ષેત્રો સામેલ છે.